**Nárok na stredoškolské sociálne štipendium**

Poskytovanie stredoškolských štipendií sa realizuje podľa zákona **č. 245/2008 Z.z.** o výchove a vzdelávaní (školského zákona), podľa **§ 149** Štipendiuma iné nepeňažné plnenie Vyhlášky MŠVVaŠ SR **č. 224/2022 Z.z.** o strednej škole.

Výška štipendia

**závisí od priemerného prospechu v predchádzajúcom polroku školského vyučovania a od výšky životného minima nezaopatreného dieťaťa, teda v školskom roku 2023/2024 je:**

1. **61,38 € -** pri priemernom prospechu žiaka do 2,0
2. **42,96 € -** pri priemernom prospechu žiaka horšom ako 2,0 do 2,5 vrátane
3. **30,69 € -** pri priemernom prospechu žiaka horšom ako 2,5 do 3,5 vrátane

Jednou z podmienok na priznanie sociálneho štipendia je, že jeho **celkové hodnotenie** za predchádzajúci polrok je **prospel.**

**Sumy životného minima** sa podľa §5 zákona č. 601/2003 Z.z. o životnom minime v znení neskorších predpisov upravujú vždy k 1. júlu bežného kalendárneho roku.

Vzhľadom na to, že sa **k 1. júlu 2023 hodnoty životného minima zmenili,** v školskom roku 2023/2024 **sumy životného minima** majú nasledovné hodnoty:

**268,88 €** v prípade ak ide o jednu plnoletú fyzickú osobu,

**187,57 €** v prípade ak ide o ďalšiu plnoletú spoločne posudzovanú osobu,

**122,77 €** ak ide o zaopatrené neplnoleté dieťa alebo o nezaopatrené dieťa.

1. **Študenti, ktorých rodina sa nachádza v hmotnej núdzi /poberá dávky v hmotnej núdzi/**

*Potrebujú doložiť:*

* potvrdenie z ÚPSVaR o poberaní dávky v hmotnej núdzi,
* posledné vysvedčenie /študenti 1. ročníka – vysvedčenie z 9. ročníka/,
* vyplnenú a podpísanú žiadosť o sociálne štipendium /mladším ako 18r. podpíše zákony zástupca/.

1. **Študenti, ktorých príjem rodiny za rok 2022 je menší alebo sa rovnú sume 1/12 životného minima**

*Potrebujú doložiť doklady o všetkých príjmoch za kalendárny rok 2022:*

* príjem /otca, matky/ od zamestnávateľa, uviesť čistý príjem a daňový bonus,
* doklad z ÚPSVaR o vedení v evidencii uchádzačov /otec, matka/ - ak boli rodičia v priebehu roka nezamestnaní,
* doklad z ÚPSVaR o poberaní prídavkov na deti,
* doklad z ÚPSVaR o poberaní rodičovského príspevku,
* doklad zo Soc. poisťovne o poberaní dávky v nezamestnanosti /otec, matka/ - ak boli rodičia v priebehu roka nezamestnaní,
* doklad zo Soc. poisťovne o poberaní nemocenskej dávky /otec, matka/,
* ak rodina poberá invalidný, starobný, vdovský, sirotský, zaopatrovací príspevok /Výmer/ a potvrdenie o výške vyplatených dávok zo Sociálnej poisťovne,
* dávky pestúnskej starostlivosti /odmena pestúna, príspevok na úhradu potrieb dieťaťa/,
* rozhodnutie súdu /napr. výživné, zverenie dieťaťa do starostlivosti a pod./,
* posledné vysvedčenie /študenti 1. ročníka – vysvedčenie z 9. ročníka/,
* vyplnenú a podpísanú žiadosť o sociálne štipendium /mladším ako 18r. podpíše zákony zástupca/.